Але працэс фармацыі займае даволі шмат часу і патрабуе шмат сілаў. Кожны павінен прайсці шлях ачышчэння, які распачынаецца з навіцыяту. Так на самым пачатку дарогі чалавек адкрывае, наколькі адрознівацца сапраўднае жыццё ў кляштары ад жыцця, якое ён сабе да гэтага ўяўляў. Браты не такія цудоўныя, правілы парушаюцца, не ўсе імкнуцца быць святымі, не ўсе ходзяць на малітвы, не ўсе посцяць, не ўсе выконваюць належным чынам свае абавязкі, не ўсе ставяцца да цябе спагадліва і г.д. Можна было б пералічыць цэлы шэраг праблемаў і недахопаў. І так год за годам чалавек вучыцца прымаць жыццё ва ўсёй яго рэальнасці. Навучыўшыся прымаць іншых такімі, якія яны ёсць, малады чалавек пачынае ўсведамляць, што кожны мае свой шлях да Бога і Езус патрабуе ад нас толькі любіць Яго і любіць іншых, як самога сябе, а не папікаць свет за тое, што ён грэшны.